CELEX: 62016TN0203
Language: mt
Date: 2016-05-02 00:00:00
Title: Kawża T-203/16: Rikors ippreżentat fit-2 ta’ Mejju 2016 – Brancheforening for Regulerkraft i Danmark vs Il-Kummissjoni

27.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 232/29
            
         Rikors ippreżentat fit-2 ta’ Mejju 2016 – Brancheforening for Regulerkraft i Danmark vs Il-Kummissjoni
   (Kawża T-203/16)
   (2016/C 232/37)
   Lingwa tal-kawża: id-Daniż
   
      Partijiet
   
   
      Rikorrenti: Brancheforening for Regulerkraft i Danmark (Ikast, id-Danimarka) (rappreżentant: N. Gade, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara li l-Kummissjoni kisret l-Artikolu 265 TFUE sa fejn, minkejja t-talba li tittieħed azzjoni li tinsab fid-dispożizzjoni inkwistjoni, hija fetħet il-proċedura formali ta’ għajnuna mill-Istat li hemm fl-Artikolu 4(4) tar-Regolament Nru 2015/1589 u naqset, kuntrarjament għall-perjiodu speċifikat fl-Artikolu 9(6), li tadotta deċiżjoni fil-kawża dwar l-għajnuna mill-Istat SA.32699 u SA.32184 li tirrigwarda l-għajnuna mogħtija lill-fornituri tal-elettriku, li taffettwa s-suq irregolat tal-enerġija.
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Ir-rikorrenti ssostni li l-Kummissjoni kisret l-Artikolu 265 TFUE, minn naħa, sa fejn ma fetħitx il-proċedura formali ta’ għajnuna mill-Istat qabel ma 29 xahar għaddew mill-ilment ippreżentat mir-rikorrenti u, fit-tieni lok, sa fejn hija ma ħadet l-ebda 31 xahar wara l-ftuħ tal-imsemmija proċedura.
   Barra minn hekk, ir-rikorrenti ssostni li l-Kummissjoni rċeviet l-informazzjoni kollha neċessarja fi tmiem il-proċedura ta’ għajnuna mill-Istat u li perijodu ta’ 31 xahar jista’ jitqies iktar minn biżżejjed sabiex isiru magħrufa l-fatti rilevanti tal-kawża, iktar u iktar peress li l-Kummissjoni ddedikat 29 xahar qabel il-proċedura ta’ investigazzjoni formali u, sa dan il-jum, total ta’ ħames snin, sabiex tinvestiga l-kawża.